Ke ne ke sa lemoge gore kgololesego e ke neng ke e batla e ne e tla dira gore ke nne lekgoba la diokobatsi. Ka letsatsi lengwe fa ke ya gae ke tswa sekolong, tsala nngwe ya me e ne ya nnaya sekerete. Ke ne ka se amogela. Go tloga ka letsatsi leo, ke ne ka dumela go dira dilo di le dintsi tse di maswe. Fa nako e ntse e tsamaya, ke ne ka dirisa diokobatsi le go nwa bojalwa ka tsela e e feteletseng le go tshela botshelo jwa boitsholo jo bo sa siamang. Mo dingwageng di le mmalwa tse di latelang, ke ne ka lekeletsa diokobatsi tse di tshwakgolang thata mme ka nna lekgoba la bontsi jwa diokobatsi tseo. Fa ke ntse ke tsweletse ka go dirisa diokobatsi ka tsela e e feteletseng, ke ne ka simolola go rekisa diokobatsi gore ke nne le madi a go duelela botshelo jo ke bo tshelang.